NEUVOSTON ASETUS (EY) N:o 2990/95,

annettu 18 päivänä joulukuuta 1995,

maatalouden muuntokurssien huomattavaan alenemiseen liittyvistä hyvityksistä ennen 1 päivää heinäkuuta 1996

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon komission ehdotuksen,

ottaa huomioon yhteisessä maatalouspolitiikassa sovellettavista muuntokursseista ja laskentayksiköistä 28 päivänä joulukuuta 1992 annetun neuvoston asetuksen (ETY) N:o 3813/92 (1), ja erityisesti sen 9 artiklan,

sekä katsoo, että

tiettyjä valuuttoja koskevaan muuntokurssien alenemiseen liittyvistä hyvityksistä 29 päivänä kesäkuuta 1995 annetussa neuvoston asetuksessa (EY) N:o 1527/95 (2) vahvistetaan 23 päivän kesäkuuta 1995 ja 1 päivän tammikuuta 1996 välisenä aikana kyseisen ajanjakson aikana valuuttojen huomattavasti alentuneisiin maatalouden muuntokursseihin sovellettavat erityissäännöt; Suomen markan ja Ruotsin kruunun maatalouden muuntokurssin osalta on ilmennyt huomattavan alenemisen vaara, koska 5 prosenttia ylittäviä valuuttaeroja on esiintynyt kyseisten valuuttojen osalta; tämä tilanne voisi johtaa huomattavaan maatalouden muuntokurssin alenemiseen asetuksessa (EY) N:o 1527/95 tarkoitetun jakson jälkeen,

asetuksen (ETY) N:o 3813/92 9 artiklassa säädetään, että kun kyseessä on merkittävä arvon aleneminen, neuvosto antaa kaikki tarvittavat toimenpiteet, jotka pääasiallisesti GATT-sopimuksen ja talousarvion kurinalaisuudesta johtuvien velvoitteiden noudattamiseksi saattavat merkitä poikkeamista mainitun asetuksen tukia ja valuuttapoikkeaman poistamiseksi tarkoitettua määrää koskevista säännöksistä, ilman että se kuitenkaan johtaisi vapaa-alueen laajenemiseen; sen vuoksi mainitun asetuksen 7 ja 8 artiklassa säädettyjä toimenpiteitä ei voida soveltaa sellaisinaan; olisi tarpeen toteuttaa yhteisön tasolla toimenpiteitä valuutasta johtuvien vääristymien välttämiseksi yhteisen maatalouspolitiikan toteuttamisessa, ja

tällä hetkellä saatavilla olevat tiedot eivät salli määritellä tilannetta pidemmälle kuin 30 päivään kesäkuuta 1996; asetuksen (EY) N:o 1527/95 säännösten soveltaminen olisi edelleen perusteltua samanlaisissa tapauksissa tämän jakson aikana; asetuksella (EY) N:o 1527/95 säädetyt tuen määrät olisi määriteltävä mainittua asetusta annettaessa käytettyjä perusteita noudattaen ja erityisesti viimeisimpien saatavilla olevien tietojen perusteella; jotta tuen määrä vastaisi viimeisimpiä saatavilla olevia tietoja, se olisi vahvistettava sellaisten jäsenvaltioiden osalta, tässä yhteydessä Suomen ja Ruotsin, joiden kohdalla maatalouden muuntokurssin huomattavan alenemisen vaara on käytännössä ilmenneyt,

ON ANTANUT TÄMÄN ASETUKSEN:

1 artikla

Tätä asetusta sovelletaan, jos maatalouden muuntokurssit alenevat markittävästi asetuksen (ETY) N:o 3813/92 4 artiklan mukaisesti, 30 päivään kesäkuuta 1996 asti.

2 artikla

1. Jollei tällaista määrää ole vahvistettu 2 kohdassa, kyseinen jäsenvaltio voi 1 artiklassa tarkoitetun maataloudenmuuntokurssin alentumisen vuoksi myöntää maanviljelijöille tukea kolmena peräkkäisenä 12 kuukauden jaksona kyseisen maatalouden muuntokurssin alentamista seuraavasta kuukaudesta alkaen. Korvaava tuki saadaan myöntää ainoastaan tietyn aikaisemman ajanjakson tuotantoon sidottuna maksuna; se ei saa olla, eikä sen edellytyksenä saa olla tuotannon olemassaolo tämän tietyn ajanjakson jälkeen.

2. Ruotsin osalta ensimmäiselle 12 kuukauden jaksolle myönnetty korvaavan tuen kokonaismäärä ei saa ylittää 10,8:aa miljoonaa ecua kerrottuna 1 artiklassa tarkoitetulla prosentteina ilmaistun maatalouden muuntokurssin alentumisella ja vähennettynä ensimmäisen merkittävän alenemisen osalta 1,564 pisteellä, jos aleneminen on tapahtunut ennen 13:tta päivää tammikuuta 1996 tai 1,043 pisteellä, jos aleneminen on tapahtunut sen jälkeen.

3. Suomen osalta ensimmäiselle 12 kuukauden jaksolle myönnetty korvaavan tuen koonaismäärä ei saa ylittää 14,6:ta miljoonaa ecua kerrottuna 1 artiklassa tarkoitetulla prosentteina ilmaistun maatalouden muuntokurssin alentumisella ja vähennettynä ensimmäisen huomattavan alenemisen osalta 1,119 pisteellä, jos aleneminen on tapahtunut ennen 21:tä päivää tammikuuta 1996 tai 0,746 pisteellä, jos aleneminen on tapahtunut sen jälkeen.

Toisen ja kolmannen erän määrää vähennetään edelliseen jaksoon verrattuna vähintään kolmanneksella ensimmäisen erän yhteydessä myönnetystä määrästä.

3. Yhteisön osuus korvattavan tuen rahoituksesta nousee 50 prosenttiin suhteessa myönnettäviin määriin.

Kyseistä rahoitusosuutta pidetään yhteisen maatalouspolitiikan rahoittamisen osalta osana maatalousmarkkinoiden säätelemiseen tähtääviä interventioita. Jäsenvaltio voi olla myöntämättä kansallista osuutta rahoitukseen.

4. Komissio antaa asetuksen (ETY) N:o 3813/92 12 artiklassa säädetyn menettelyn mukaisesti yksityiskohtaiset säännöt tämän artiklan soveltamiseksi ja erityisesti tuen myöntämisedellytykset, jos jäsenvaltio ei osallistu tuen rahoitukseen.

3 artikla

1. Edellä 1 artiklassa tarkoitetuissa tapauksissa asetuksen (ETY) N:o 3813/92 7 artiklassa tarkoitettuihin määriin merkittävän alenemisen päivänä sovellettavat maatalouden muuntokurssit pysyvät muuttumattomina 1 päivään tammikuuta 1996 saakka.

2. Asetuksen (ETY) N:o 3813/92 7 ja 8 artikla ei sovelleta tämän asetuksen 1 artiklassa tarkoitettuihin maatalouden muuntokurssien alenemisiin.

4 artikla

Ennen kolmannen korvaavan tuen myöntämiskauden loppua komissio tutkii 1 artiklassa tarkoitetun maatalouden muuntokurssin alenemisen vaikutukset maataloustuloihin.

Jos todetaan, että vaarana on tulonmenetysten jatkuminen, komissio voi asetuksen (ETY) N:o 3813/92 12 artiklassa säädettyä menettelyä noudattaen jatkaa tämän asetuksen 2 artiklassa tarkoitetun korvaavan tuen myöntämismahdollisuutta enintään kahdella ylimääräisellä 12 kuukauden erällä, jolloin kunkin erän enimmäismäärä on saman suuruinen kuin kolmannen erän yhteydessä myönnetty määrä.

5 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 18 päivänä joulukuuta 1995.

Neuvoston puolesta

L. ATIENZA SERNA

Puheenjohtaja

(1) EYVL N:o L 387, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 150/95 (EYVL N:o L 22, 31.1.1995, s. 1)

(2) EYVL N:o L 148, 30.6.1995, s. 1